จับตา TRUE-DTAC วิ่งต่อ! หลัง “กสทช.” ถกควบรวมกิจการวันนี้
ลุ้น TRUE-DTAC วิ่งต่อ! หลัง “กสทช.” จัดประชุมพิจารณาข้อมูลการควบรวมกิจการวันนี้
ลุ้น TRUE-DTAC วิ่งต่อ! หลัง “กสทช.” จัดประชุมพิจารณาข้อมูลการควบรวมกิจการวันนี้
14 ก.ย. 2565

ผู้สื่อข่าวรายงานว่า วันนี้ (14 ก.ย.65) เป็นที่น่าจับตามองว่าราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และบริษัท ทรู คอร์ปอเรชั่น จำกัด (มหาชน) หรือ TRUE จะเคลื่อนไหวในแดนบวกต่อได้หรือไม่ หลังวานนี้ (13 ก.ย.65) มีแรงซื้อเก็งกำไรของนักลงทุนเข้ามา หลังมีกระแสข่าวคณะกรรมการกฤษฎีกาจะพิจารณาว่ากสทช.ไม่มีอำนาจอนุญาต หรือไม่อนุญาตให้เกิดการควบรวม
ขณะเดียวกันในช่วงเช้าวันนี้กสทช.เตรียมประชุมพิจารณาข้อมูลการควบรวมกิจการ ระหว่าง TRUE กับ DTAC หลังจากที่ นายไตรรัตน์ วิริยะศิริกุล รองเลขาธิการ กสทช. รักษาการแทนเลขาธิการ กสทช. เปิดเผยว่า ทางสำนักงานกสทช.ได้นำเสนอข้อมูลเกี่ยวกับการควบรมกิจการระหว่าง TRUE กับ DTAC หลังจากที่คณะกรรมการกสทช.ได้สั่งการให้สำนักงานกสทช.ไปทำการวิเคราะห์ที่มีหลักฐานทางวิชาการและข้อมูลเชิงประจักษ์รองรับเพิ่มเติม เพื่อที่คณะกรรมการกสทช.จะได้นำมาประกอบการพิจารณาผลกระทบในด้านต่างๆ และเพื่อนำไปสู่มาตรการในการป้องกันมิให้มีการกระทำอันเป็นการผูกขาด หรือก่อให้เกิดความไม่เป็นธรรมในการแข่งขันในกิจการโทรคมนาคม ซึ่งเป็นไปตามเจตนารมณ์ของกฎหมาย และเป็นการป้องกันผลกระทบและความเสียหายที่อาจเกิดขึ้นต่อตลาดและอุตสาหกรรม และผู้ใช้บริการ เข้าสู่ที่ประชุมในวันนี้